  Анжелика Тихонова корреспондент Эгра ёросын 1 куарусёнысен 21-тӥ толсурозь «Ӵош эктон. Танцуем вместе» ӵектосэз улонэ пыӵато. Со улсын быдэ вуымтэ пиналъёслы но егитъёслы удмурт эктонъя, йӧскалык дӥсья но крезьгуро инструментъёсъя мастер-классъёс ортчытъяло. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Туннэ нуналлы ӵектосэ 60 адями пыриськиз ини, соос понна 13 мастер-классъёс ортчытӥзы. Егитъёслы семьязылэн сямъёсыз но йылолъёсыз сярысь эскерон уж лэсьтыны ӵектӥзы. Бӧрысь соосты эскерон ужъёсъя «Мынам выжые» конкурсын возьматозы Ӵектослы йылпумъян удмурт эктонъя «Ӵош эктон» усьтэм ёрос конкурс луоз. Со Эгра ёросысь эшъяськон юртын 21-тӥ толсуре ортчоз. Тегъёс: Лулчеберет Эгра егитъёс Удмуртия пиналъёс удмуртъёс 100ар  